Aigars Voitišķis

Aigars Voitišķis (dzimis  Aknīstē) ir latviešu mūziķis un komponists.

4 gadu vecumā ar ģimeni pārcēlies uz Iecavu, kur mācījies skolā. Pāris gadus Bauskas mūzikas skolā apguvis akordeona spēli. Vēlāk pašmācības ceļā iemācījies ģitārspēli un pievienojies Iecavas vidusskolas un Iecavas kultūras nama ansambļiem. Spēlējis arī Misas kūdras fabrikas ansamblī un Aigara Grāvera un Jura Riekstiņa izveidotajā grupā "Kompresors". 1984. gadā pievienojies grupai "Jumprava", ko kopā ar Ingu Ulmani pametis 1987. gadā, lai izveidotu grupu "Lādezers".

Sacerējis dziesmas gan saviem mūzikas projektiem, gan citiem izpildītājiem. 1997. gadā sācis piedalīties grupas "Jauns Mēness" darbībā un dziesmu tapšanā. 2009. gadā izdevis soloalbumu "Stikla laivas", kurā izmantota Pētera Brūvera dzeja. Regulāri piedalās projektā "Dabas koncertzāle", kā arī raksta dziesmas bērnu projektam "Brīnumskapis".

 Atsauces 

Kategorija:1959. gadā dzimušie
Kategorija:Aknīstē dzimušie
Kategorija:Latvijas mūziķi
Kategorija:Latvijas Biozinātņu un tehnoloģiju universitātes absolventi
Kategorija:Latvijas komponisti
Kategorija:Latviešu ģitāristi